b'\n_START_ARTICLE_\nCastell de Ceur\xc3\xb3\n_START_SECTION_\nSituaci\xc3\xb3\n_START_PARAGRAPH_\nCeur\xc3\xb3 i el seu castell s\'aixequen dalt d\'un tur\xc3\xb3 a la carena del marge esquerre de la Ribera Salada, a ponent del Serrat de la Botjosa i a tocar del terme del municipi de  Bassella. En el mateix promontori hi ha l\'esgl\xc3\xa9sia de Sant Juli\xc3\xa0, una gran casa i la rectoria._NEWLINE_Una pista asfaltada permet anar-hi sortint, en direcci\xc3\xb3 sud, de la carretera C-26 al punt quilom\xc3\xa8tric 89,1, entre Ogern i Castellar de la Ribera (42\xc2\xb0\xc2\xa01\xe2\x80\xb2\xc2\xa023\xe2\x80\xb3\xc2\xa0N, 1\xc2\xb0\xc2\xa022\xe2\x80\xb2\xc2\xa010\xe2\x80\xb3\xc2\xa0E). La carretera creua la Ribera Salada per un pont, s\'enfila per l\'obaga i arriba a Ceur\xc3\xb3 despr\xc3\xa9s d\'un kil\xc3\xb2metre i mig.\n_START_SECTION_\nDescripci\xc3\xb3\n_START_PARAGRAPH_\nMurs atalussats que mostren el setial, prop de Sant Juli\xc3\xa0 de Ceur\xc3\xb3. Un dels castells de la Ribera Salada m\xc3\xa9s bellament i estrat\xc3\xa8gicament situats per a les lluites medievals \xc3\xa9s el castell d\' Ozr\xc3\xb3, Ozor\xc3\xb3 o Zour\xc3\xb3, com en diferents documents \xc3\xa9s anomenat, que encara conserva alguns antics murs de contenci\xc3\xb3 i l\'esvelt temple rom\xc3\xa0nic de l\'onzena cent\xc3\xbaria, sota l\'advocaci\xc3\xb3 de Sant Juli\xc3\xa0.\n_START_SECTION_\nHist\xc3\xb2ria\n_START_PARAGRAPH_\nCastell termenat. Documentat el 1188._NEWLINE_L\'exist\xc3\xa8ncia del castell s\'expressa el 1188, en la butlla de Climent III adre\xc3\xa7ada a Bernat, prep\xc3\xb2sit de Solsona i als seus canonges: "Castrum de Odero cum ecclesia et omnibus pertinentiis suis". Es tracta, segons veiem, d\'un castell que constitueix propietat de l\'esgl\xc3\xa9sia de Santa Maria de Solsona. Llegim que els donadors, a l\'esgl\xc3\xa9sia de Solsona, havien estat Guillem i Bernat de la Vansa, el 3 de les calendes de maig de l\'any 13 del rei Llu\xc3\xads. Tanmateix, se\'ns perfila una fam\xc3\xadlia castlana. L\'any 1215, Bernat de Zodr\xc3\xb3 va comprar uns drets sobre el Castell d\'Alt\xc3\xa9s. L\'any 1218 una escriptura ens parla de drets del castell de Ceur\xc3\xb3 sobre altres castells: Meda, Nav\xc3\xa8s, Oliana, Ogern...'